พึ่งกินยาคุมฉุกเฉินไปค่ะกินเเบบเม็ดเดียวไปเเล้วอีกวันก็มีอะไรกับเเฟนเเบบไม่ได้ป้องกันเเต่ปล่อยนอกนะคะเเบบนี้จะเป็นอะไรไหมคะ
สวัสดีค่ะ ยาคุมกำเนิดฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียนซึ่งหลังการกินยาคุมฉุกเฉิน ถ้าไปมีเพศสัมพันธ์ไม่ป้องกันหลังกินยาอีก ยาที่กินไปก่อนหน้า ไม่น่าจะมีประสิทธิภาพครอบคลุมค่ะจึงอาจจะมีความจำเป็นในการกินยาคุมฉุกเฉินเพิ่มเข้าไปอีก ซึ่งการกินยาหลายๆครั้งจะเพิ่มโอกาสการเกิดผลข้างเคียงและอาจลดประสิทธิภาพในการป้องกันการตั้งครรภ์ดังนั้นในครั้งต่อไปหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน